КОМИ РЕСПУБЛИКАСА ЮРАЛЫСЬЛӦН
ИНДӦД

**Коми Республикаса торъя канму чинъясын уджалысь йӧзлы**

**олан жыр медалӧмысь компенсация серти юалӧмъяс йылысь**

«Коми Республикаса торъя канму чинъясын уджалысь йӧзлы канму гарантияяс йылысь» Коми Республикаса Оланпас серти шуа:

1. Пыртны «Торъя категория йӧзлы, кодъясӧс урчитӧма «Коми Республикаса торъя канму чинъясын уджалысь йӧзлы канму гарантияяс йылысь» Коми Республикаса Оланпасӧн, налы служебнӧй олан жыръяс сеттӧдз наӧн ассьыныс уджмогъяс збыльмӧдан кадколаст вылӧ олан жыр медалӧмысь медыджыд компенсация йӧрыш йылысь» Коми Республикаса Юралысьлӧн 2014 во ода-кора тӧлысь 27 лунся 54 №-а Индӧдӧ вежсьӧмъяс 1 №-а содтӧд серти.

2. Вынсьӧдны Коми Республикаса торъя канму чинъясын уджалысь йӧзлы, кодъяслы колӧны служебнӧй олан жыръяс, олан жыр медалӧмысь компенсация мынтан пӧрадок да условиеяс йылысь положение 2 №-а содтӧд серти.

3. Тайӧ Инӧдыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысьлысь

могъяс недыр олӧмӧ пӧртысь С. Гапликов

Сыктывкар

2016 вося рака тӧлысь 10 лун

33 №

Коми Республикаса Юралысьлӧн

2016 во рака тӧлысь 10 лунся 33 №-а Индӧд дорӧ

1 №-а СОДТӦД

«Торъя категория йӧзлы, кодъясӧс урчитӧма «Коми Республикаса

торъя канму чинъясын уджалысь йӧзлы канму гарантияяс йылысь»

Коми Республикаса Оланпасӧн, налы служебнӧй олан жыръяс сеттӧдз

наӧн ассьыныс уджмогъяс збыльмӧдан кадколаст вылӧ олан жыр медалӧмысь медыджыд компенсация йӧрыш йылысь» Коми Республикаса Юралысьлӧн 2014 во ода-кора тӧлысь 27 лунся 54 №-а Индӧдӧ пыртӧм

**ВЕЖСЬӦМЪЯС**

«Торъя категория йӧзлы, кодъясӧс урчитӧма «Коми Республикаса торъя канму чинъясын уджалысь йӧзлы канму гарантияяс йылысь» Коми Республикаса Оланпасӧн, налы служебнӧй олан жыръяс сеттӧдз наӧн ассьыныс уджмогъяс збыльмӧдан кадколаст вылӧ олан жыр медалӧмысь медыджыд компенсация йӧрыш йылысь» Коми Республикаса Юралысьлӧн 2014 во ода-кора тӧлысь 27 лунся 54 №-а Индӧдын:

1) водзкывйын:

а) медводдза абзацын «2 статьяса 4 юкӧн серти» кывъяс вежны «2 статьяса 2 да 3 юкӧнъяс серти» кывъясӧн;

б) мӧд абзацын «1 статьяса 1, 8 – 161 пунктъясын» кывъяс вежны «1 статьяын» кывъясӧн;

2) йӧзлы, кодъясӧс индӧма «Коми Республикаса торъя канму чинъясын уджалысь йӧзлы канму гарантияяс йылысь» Коми Республикаса Оланпаслӧн 1 статьяса 1, 8 - 161 пунктъясын, налы служебнӧй олан жыръяс сеттӧдз наӧн ассьыныс уджмогъяс збыльмӧдан кадколаст вылӧ олан жыр медалӧмысь медыджыд компенсация йӧрышын, мый вынсьӧдӧма Индӧдӧн (содтӧд):

нимын «1 статьяса 1, 8 – 161 пунктъясын» кывъяс вежны «1 статьяын» кывъясӧн.

ВЫНСЬӦДӦМА

Коми Республикаса Юралысьлӧн

2016 во рака тӧлысь 10 лунся 33 №-а Индӧдӧн

(2 №-а содтӧд)

Коми Республикаса торъя канму чинъясын уджалысь йӧзлы, кодъяслы колӧны служебнӧй олан жыръяс, олан жыр медалӧмысь компенсация мынтан пӧрадок да условиеяс йылысь

**ПОЛОЖЕНИЕ**

1. Тайӧ Положение «Коми Республикаса торъя канму чинъясын уджалысь йӧзлы канму гарантияяс йылысь» Коми Республикаса Оланпаслӧн 2 статьяса 2 да 3 юкӧнъяс серти индӧ Коми Республикаса торъя канму чинъясын уджалысь йӧзлы, кодъясӧс босьтӧма учётӧ служебнӧй олан жыръясын нуждайтчысьясӧн Коми Республикаса Юралысьӧн уполномочитӧм Коми Республикаса олӧмӧ пӧртысь власьт органӧн (водзӧ - Коми Республикаса торъя канму чинын уджалысь морт) «Коми Республикаса торъя канму оланін фондысь олан жыръяс сетӧм йылысь» Коми Республикаса Оланпас серти, олан жыръяс медалӧмысь компенсация (водзӧ - компенсация) мынтан пӧрадок да условиеяс.

Коми Республикаса торъя канму чинъясын уджалысь йӧзӧс служебнӧй олан жыръясын нуждайтчысьясӧн учётӧ босьтӧм вылӧ (водзӧ - учёт) Коми Республикаса Юралысьӧн уполномочитӧм Коми Республикаса олӧмӧ пӧртысь власьт органӧн лоӧ Коми Республикаса Юралысьлӧн Администрация.

2. Компенсациясӧ мынтӧны Коми Республикаса республиканскӧй сьӧмкудйысь сьӧм тшӧт весьтӧ, кутшӧмӧс урчитӧма Коми Республикаса лӧсялана канму орган сьӧмӧн видзӧм вылӧ, кӧні Коми Республикаса канму чинын уджалысь морт босьтӧ быдтӧлысся сьӧмӧн ошкӧм Коми Республикаса канму чинын удж серти (водзӧ – сьӧмӧн ошкӧм).

3. Компенсациясӧ мынтӧны быд тӧлысь сьӧмӧн ошкӧм босьтанін серти сьӧмӧн ошкӧм мынтан кадколаст чӧжӧн, кутшӧмӧс урчитӧма Коми Республикаса канму органын, кӧні мортыс уджалӧ Коми Республикаса канму чинын (водзӧ – канму орган), компенсация мынтан тӧлысь водзын мунысь тӧлысьын Коми Республикаса канму чинын уджалысь мортӧн олан жыр медалӧмысь збыль вӧчӧм рӧскод серти, но оланпастэчасӧн урчитӧм медыджыд компенсация йӧрышысь оз унджык.

Компенсациясӧ мынтӧны Коми Республикаса канму чинын уджалысь мортӧн тайӧ Положениеӧн урчитӧм документъяс сетан лунсянь, но Коми Республикаса канму чинын уджалысь мортӧс учётӧ босьтан лунысь оз водзджык.

4. Компенсация мынтан подулӧн лоӧ:

1) Коми Республикаса канму чинын уджалысь мортлӧн сылы компенсация мынтӧм йылысь шыӧдчӧм;

2) Коми Республикаса Юралысь Администрациялӧн «Коми Республикаса торъя канму оланін фондысь олан жыръяс сетӧм йылысь» Коми Республикаса Оланпас серти Коми Республикаса канму чинын уджалысь мортӧс учётӧ босьтӧм йылысь тшӧктӧд копия;

3) Коми Республикаса канму чинын уджалысь мортӧн кырымалӧм олан жыр медалан сёрнитчӧм копия;

4) Коми Республикаса канму чинын уджалысь мортӧн быд тӧлысь сетан документ копияяс, кутшӧмъяс эскӧдӧны олан жыр медалӧмысь рӧскодсӧ, канму органын урчитӧм кадколастъясӧ.

5. Тайӧ Положениелӧн 4 пунктӧн урчитӧм документъяссӧ сетӧ Коми Республикаса канму чинын уджалысь морт канму органӧ.

6. Компенсация йӧрышсӧ вежӧ канму орган татшӧм подув вылын:

Коми Республикаса Юралысь Администрациялӧн тшӧктӧд (сэк, кор Коми Республикаса канму чинын уджалысь мортлӧн вежсьӧ семья тэчасыс);

олан жыр медалан сёрнитчӧмӧ вежсьӧмъяс пыртӧм йылысь артмӧдчӧм (сёрнитчӧм) (сэк, кор вежсьӧ олан жыр медалан сёрнитчӧм серти доныс).

Тайӧ пунктӧн урчитӧм документ копияяссӧ Коми Республикаса канму чинын уджалысь морт сетӧ канму органӧ 3 уджалан лунысь оз сёрджык Коми Республикаса Юралысь Администрациялысь тшӧктӧд примитан лунсянь либӧ олан жыр медалан сёрнитчӧмӧ вежсьӧмъяс пыртӧм йылысь артмӧдчӧм (сёрнитчӧм) кырымалан кадпассянь лӧсялӧмӧн.

Компенсация йӧрышсӧ вежӧны Коми Республикаса Юралысь Администрациялысь тшӧктӧд примитан лунсянь либӧ олан жыр медалан сёрнитчӧмӧ вежсьӧмъяс пыртӧм йылысь артмӧдчӧм (сёрнитчӧм) кырымалан кадпассянь лӧсялӧмӧн, мый урчитӧма тайӧ пунктса мӧд да коймӧд абзацъясӧн.

7. Компенсация мынтӧмсӧ дугӧдан подулӧн лоӧ:

1) Коми Республикаса канму чинын уджалысь мортӧс учётысь киритӧм йылысь Коми Республикаса Юралысь Администрациялӧн тшӧктӧд;

Коми Республикаса канму чинын уджалысь мортӧс киритӧны учётысь оланін оланпастэчасӧн урчитӧм подувъяс серти.

Коми Республикаса канму чинын уджалысь мортӧс учётысь киритӧм йылысь Коми Республикаса Юралысь Администрациялӧн тшӧктӧд копиясӧ индӧм морт сетӧ канму органӧ сійӧс примитан лунсянь 3 уджалан лун чӧжӧн;

2) Коми Республикаса канму чинын уджалысь мортӧс чинысь мездӧм йылысь инӧда акт;

3) Коми Республикаса канму чинын уджалысь мортӧн кырымалӧм олан жыр медалан сёрнитчӧм дугӧдӧм.

8. Компенсациясӧ дугдӧны мынтыны Коми Республикаса канму чинын уджалысь мортлӧн сьӧмӧн ошкӧм босьтанін серти тайӧ Положениелӧн 7 пунктса 1 да 2 пунктувъясын индӧм инӧда акт йӧзӧдан лунсянь либӧ тайӧ Положениелӧн 7 пунктса 3 пунктувъясын индӧм лоӧмтор артман лунсянь.